Jěwa-Marja Čornakec

Jěwa-Marja Čornakec, nim. Eva-Maria Zschornack (* 8. januara 1959 we Worklecach) jo serbska spisowaśelka a dramatikaŕka Serbskego ludowego ansambla w Budyšynje.

 Žywjenje 
Jěwa-Marja Čornakec jo se naroźiła 1959 ako źowka bura we Worklecach a jo we Wotrowje wótrosła. Pó wopyśe Wotrowskeje (1965–1967) a Pančičanskeje šule (1967–1975) wuwucyjo se wóna na Budyšyńskej Serbskej rozšyrjonej wušej šuli, źož jo 1977 maturowała. Pó studiju na Fachowej šuli za wědomnostne bibliotekarstwo w Lipsku (1977–1980) jo źěłała wóna mjaz 1980 do 1984 ako wědomnostna bibliotekaŕka na Serbskem wucabnikojskem wustawje w Budyšynje a w lětoma 1984/85 ako wědomnostno-techniska sobuźěłaśerka w Instituśe za serbski ludospyt. Wót lěta 1985 do 1990 Jěwa-Marja Čornakec jo studěrowała na Lipsčańskej uniwersiśe kulturne wědomnosći a sorabistiku, źož jo diplomowe źěło k temje Serbske pismojstwo mjaz 1937–1945 napisała.Lisćina kóńcnych źěłow (Microsoft Excel; 424 kB) pśi Instituśe za kulturne wědomnosći Lipsčańskeje uniwersity. (online, wótwołana 14. apryla 2014)  Po studiju wóna jo se wrosiła na Institut za serbski ludospyt. Wót 1. januara 1992 wóna jo była šefredaktorka kulturnego casopisa Rozhlad w Ludowym nakładnistwje Domowina a statkujo wót 1. awgusta 2011 ako dramatikaŕka w Serbskem ludowem ansamblu w Budyšynje.Jěwa-Marja Čornakec: Na rozžohnowanje a witanje. W: Rozhlad, 09/2011. (online, wótwołana 14. apryla 2014) 

Jěwa-Marja Čornakec jo cłonk Maśicy Serbskeje a wót lěta 2008 zrazom cłonk pśedsedaŕstwa. Za jeje wugbanja na pólu serbskeje źiśeceje literatury a za statkowanje ako awtorka źiwadłowych graśow jo wót Załožby za serbski lud 15. oktobra 2011 Spěchowańske myto k Mytu Ćišinskego dostała.Benedikt Dyrlich erhält Ćišinski-Preis 2011. Förderpreis für Jěwa-Marja Čornakec. W: Görlitzer Anzeiger. Zgórjelc, 6. julija 2011. (online, wótwołana 14. apryla 2014) 

 Twórby (wuběrk) 
 Źiśece knigły 
1994: Potajnstwo zeleneho kamjenja, Ludowe nakładnistwo Domowina, Budyšyn, ISBN 978-3-7420-1596-9
1996:  Matej w štwórtej dimensiji, Ludowe nakładnistwo Domowina, Budyšyn, ISBN 978-3-7420-1657-7
2001: Myška w mróčelach, Ludowe nakładnistwo Domowina, Budyšyn, ISBN 978-3-7420-1874-8
2004: Zakuzłana sroka, Ludowe nakładnistwo Domowina, Budyšyn, ISBN 978-3-7420-1975-2
2006: Kak je wroblik Frido lětać nawuknył, Ludowe nakładnistwo Domowina, Budyšyn, ISBN 978-3-7420-2050-5 (górnoserbski)
2007: Kak je myška Pip-pip płuwać nawuknyła, Ludowe nakładnistwo Domowina, Budyšyn, ISBN 978-3-7420-2083-3 (górnoserbski)
2008: Kak je žabka Šlapka spěšnje skakać nawuknyła, Ludowe nakładnistwo Domowina, Budyšyn, ISBN 978-3-7420-2103-8 (górnoserbski)
2009: Kak je jěžik Kałačik skónčnje spać nawuknył, Ludowe nakładnistwo Domowina, Budyšyn, ISBN 978-3-7420-2133-5 (górnoserbski)
2010: Zmiječk Paliwak, Ludowe nakładnistwo Domowina, Budyšyn, ISBN 978-3-7420-2169-4
2011: Wroblik Frido a jeho přećeljo, Ludowe nakładnistwo Domowina, Budyšyn, ISBN 978-3-7420-2205-9
2011: Kak su šwjerce kólasowaś nawuknuli, Ludowe nakładnistwo Domowina, Budyšyn, ISBN 978-3-7420-2204-2
2018: Łójerjo sonow, LND, Budyšyn

Knigły w dolnoserbšćinje 
2006: Kak jo wroblik Frido lětaś nawuknuł, ISBN 978-3-7420-2041-3
2007: Kak jo myška Pip-pip plěwaś nawuknuła, LND (z górnoserbskeje rěcy pśestajił Gerat Nagora)
2008: Kak jo žabka Šnapawka spěšnje skokaś nawuknuła (z górnoserbskeje rěcy pśestajił Gerat Nagora), LND 
2009: Kak jo ježyk Štapak skóńcnje spaś nawuknuł (z górnoserbskeje rěcy pśestajił Gerat Nagora), LND
2010: Wroblik Frido a jogo pśijaśele (CD/Knigły k słuchanju), LND
2011: Kak su šwjerce kólasowaś nawuknuli, LND (z górnoserbskeje rěcy pśestajiła Christa Elina)
2014: Kak jo žabka Šnapawka z wětšykom leśeła, LND (z górnoserbskeje rěcy pśestajiła Christa Elina)
2016: Kak su wroblik Frido a jogo pśijaśele do Afriki leśeś kśěli, LND, Budyšyn (z górnoserbskeje rěcy pśestajiła Christa Elina)

 Dramy 
 W sćinje swěčki, prapremjera 21. měrca 2009 w Nimsko-Serbskem ludowym źiwadle Budyšyn (Ludowe nakładnistwo Domowina, Budyšyn 2009 ISBN 978-3-7420-2128-1)
 nimska wersija: Im Schatten der Kerze, premjera 18. septembra 2009 w Nimsko-Serbskem ludowem źiwadle Budyšyn.
 Za sydom durjemi, Prapremjera 17. měrca 2012 w Nimsko-Serbskem ludowem źiwadle Budyšyn.
 Chodźić po rukomaj, muzikaliske pśedstajenje (muzika: Ulrich Pogoda), prapremjera 12. apryla 2014 w Nimsko-Serbskem ludowem źiwadle Budyšyn.

 Wulicowańka 
 Hołbik čornej nóžce ma, Ludowe nakładnistwo Domowina, Budyšyn 1999, ISBN 978-3-7420-1792-5

 Wěcne knigły 
 Kleine sorbische Ostereierfibel, 7. nakład, Ludowe nakładnistwo Domowina, Budyšin 2010, ISBN 978-3-7420-1908-0

 Žrědła 

 Wótkaze 
 Oficialna webstrona 
 Jěwa-Marja Čornakec na bokach Literarnego konopeja (Tryptichon a Hołbik čornej nóžce ma) 
 Jěwa-Marja Čornakec na bokach Ludowego nakładnistwa Domowina 

 Literatura Jěwy-Marje Čornakec w Serbskej bibliografiji 

Kategorija:Roź. 1959
Kategorija:Wósoba (Górna Łužyca)
Kategorija:Serb
Kategorija:Serbski spisowaśel
Kategorija:Dramatikaŕ
Kategorija:Maśicaŕ
Kategorija:Žona